उल्लेखनीय है कि पिछले साल के मुकाबले इस साल डेंगू के मरीजों की संख्या में काफी बढ़ोत्तरी देखी गई है। पिछले साल इसी समयावधि में 4,985 मरीजों के नमूने की जांच में 412 को पॉजिटिव पाया गया था। इस साल 8526 नमूनों में से 1532 को डेंगू पॉजिटिव पाया जाना चिंता का विषय है। सबसे ज्यादा मरीज राजधानी भुवनेश्वर क्षेत्र के हैं। केवल भुवनेश्वर महानगर निगम (बीएमसी) क्षेत्र से ही 428 डेंगू पॉजिटिव मरीजों की पहचान हुई है।